Document ID: 32004R1901

KOMISIJAS REGULA (EK) Nr. 1901/2004
(2004. gada 29. oktobris),
ar kuru groza Regulu (EEK) Nr. 2123/89, ar ko Kopienā nosaka reprezentatīvo tirgu sarakstu cūkgaļai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju (1),
tā kā:
(1)
Komisijas Regula (EEK) Nr. 2123/89 (2) Kopienā nosaka reprezentatīvo tirgu sarakstu cūkgaļai.
(2)
Sakarā ar to, ka Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija ir pievienojušās Eiropas Savienībai, šīm valstīm jānosaka reprezentatīvie tirgi.
(3)
Sakarā ar reprezentatīvo tirgu izmaiņām vairākās dalībvalstīs, ir jānomaina Regulas (EEK) Nr. 2123/89 pielikums.
(4)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2123/89 pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tam, kad to publicē Eiropas Savienības Oficiālajā Vēstnesī.
To piemēro no 2004. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. oktobrī

Labels: 3
2
17
6